偈頌六十首  其五○
作者：釋曇華
朝代：宋

paragraphs: 千年田，八百主。
甜瓜徹蒂甜，苦瓠連根苦。
君不見禾山解打鼓，又不見採菊東籬下，千山萬山疊疊高門戶。
又不見光孝僧堂六七間，日日普請搬泥土。
又不見臨濟主中賓賓中主，二三四七面相覩。
報禪流莫莽鹵聞，普請歡喜攙先去。
去去實不去，途中好善爲。
來來實不來，路上莫虧危。
又不見主中主，箇箇衲僧氣如虎。